హైదరాబాద్ (ఆంధ్రజ్యోతి బిజినెస్): ధరలు పెంచేందుకు సిమెంట్ కంపెనీలు మళ్లీ సిద్ధమవుతున్నాయి. ప్రస్తుతం తెలుగు రాష్ట్రాల్లో బస్తా సిమెంట్ ధర బ్రాండ్ను బట్టి రూ.300-320 పలుకుతోంది. దీన్ని మరో రూ.30-40 పెంచే ఉద్దేశంతో కంపెనీలు సరఫరాను నిలిపివేసేందుకు సిద్ధమైనట్టు తెలుస్తోంది. దేశవ్యాప్తంగా ప్లాంట్లు ఉన్న ఒక కంపెనీ శనివారం నుంచే సరఫరా నిలిపివేసినట్టు డీలర్లు చెప్పారు. మిగతా కంపెనీలు కూడా త్వరలోనే ఇదే బాటలో నడుస్తాయని సమాచారం. నిజానికి ఏటా ఆర్థిక సంవత్సరం చివర్లో కంపెనీలు సరఫరా పెంచి మార్కెట్ను ముంచెత్తేవి. దాంతో ధరలు దిగొచ్చేవి. ఈ సంవత్సరం మాత్రం అందుకు భిన్నమైన పరిస్థితి కనిపిస్తోంది. ఇటీవల ప్రధాన ముడి పదార్ధాలైన బొగ్గు, పెట్ కోక్ ధర బాగా పెరిగింది. ఇందులో కొంతైనా వినియోగదారులకు బదిలీ చేద్దామంటే... డిమాండ్ నీరసించడం ప్రధాన అడ్డంకిగా మారింది. ఈ నేపథ్యంలో సరఫరా కుదించి ధరలు పెంచుకోవడం ఒక్కటే మార్గమని కంపెనీలు నిర్ణయానికి వచ్చినట్టు భావిస్తున్నారు. బస్తా సిమెంట్ ధర కనీసం రూ.360 అయినా ఉంటే తప్ప గిట్టుబాటు కాదని పేరు చెప్పేందుకు ఇష్టపడని సిమెంట్ కంపెనీ ఉన్నతాధికారి ఒకరు చెప్పారు.
hyderabad (aandhrajyoti bijines): dharalu penchenduku siment companylu malli siddhamavutunnaayi. prastutam telugu rashtrallo basta siment dhara brandnu batti roo.300-320 palukutondi. deenni maro roo.30-40 penche uddesamto companylu sarafaraanu nilipivesenduku siddhamainattu telustondi. desavyaaptamgaa plantlu unna oka company sanivaaram nunche sarafara nilipivesinattu dealerlu cheppaaru. migata companylu kuudaa twaralone ide baatalo nadustaayani samacharam. nijaaniki eta aardhika samvatsaram chivarlo companylu sarafara penchi maarketnu munchettevi. daamto dharalu digochevi. ee samvatsaram maatram anduku bhinnamaina paristhiti kanipistondi. iteevala pradhaana mudi padaardhaalaina boggu, pett kok dhara baga perigindi. indulo kontainaa viniyogadaarulaku badili cheddamante... demand neerasinchadam pradhaana addankigaa maarindi. ee nepathyamlo sarafara kudinchi dharalu penchukovadam okkate maargamani companylu nirnayaaniki vachinattu bhaavistunnaaru. basta siment dhara kaneesam roo.360 aina unte tappa gittubaatu kaadani paeru cheppenduku ishtapadani siment company unnataadhikaari okaru cheppaaru.